pythainlp/thai_wikipedia_clean_20230101 huggingface dataset:
เดือนกุมภาพันธ์ได้มีการประกาศการออกจากวงของแอนนี่ ซึ่งทำให้สมาชิกในวงเหลือ 12 คน โดยแอนนี่ร่วมงานกิจกรรมสุดท้ายในงาน "SWEAT16! Yakiniku (ปิ้งย่าง) HI-FIVE &amp; CHEKI" ต่อมาในเดือนมีนาคม ได้เปิดตัวซิงเกิลที่ 5 "ชาไข่มุก" (Bubble Tea) ซึ่งเปิดตัวครั้งแรกในงานซิงเกิลเพลงนี้อีกด้วย โดยเพลงดังกล่าวประสบความสำเร็จเป็นอย่างมากโดยยอดผู้รับชมบนยูทูบเกิน 4.1 ล้านการรับชมเป็นเพลงแรกของสเว็ตซิกซ์ทีนอีกด้วย เดือนเมษายนพวกเธอได้ร่วมงาน 11th OKINAWA INTERNATIONAL MOVIE FESTIVAL ที่ประเทศญี่ปุ่นพร้อมแสดงเพลงชาไข่มุก และเพลงปิ้งย่าง ในฉบับภาษาไทยและภาษาญี่ปุ่นอีกด้วย ในการเดินทางครั้งนี้พวกเธอยังได้ร่วมรายการโทรทัศน์ที่ญี่ปุ่น Happy Eleven ทางช่อง QAB Ryukyu Asahi Broadcast นอกจากนี้ในช่วงซิงเกิลที่ 5 "ชาไข่มุก" (Bubble Tea) ยังมีบัตรโหวตที่มาพร้อมในซีดีซิงเกิล เพื่อโหวต My Oshimem สมาชิกที่มีคะแนนสูงสุดจะได้มีเพลงเดี่ยวเป็นของตัวเองในซิงเกิลต่อไป
เริ่มโหวตตั้งแต่ 20 พฤษภาคม 2562 - 15 สิงหาคม 2562 และผู้ที่ได้รับคะแนนโหวต 5 อันดับแรกคือ ม่านมุก, มิ้น, พิม, มิวสิค และแอ๊นท์ โดยนอกจากนี้อันดับ 1-5 จะได้มีสินค้าพิเศษเป็นของตัวเองอีกด้วย (แต่มิวสิคได้ออกจากวง พราวด์ จึงได้เลื่อนอันดับขึ้นมาแทน)
ในเดือนสิงหาคม มิวสิคถูกต้นสังกัดประกาศพักงาน และกิจกรรมทั้งหมดเนื่องจากไม่ปฏิบัติตามกฎของวง โดยการไปร่วมงานเอเชียน ไอดอล มิวสิก เฟส (Asian Idol Music Fes) ที่พัทยา จ.ชลบุรี โดยไม่ได้แจ้งให้ทางบริษัททราบ ต่อมามิวสิคได้ประกาศออกจากวงอย่างเป็นทางการเนื่องด้วยสาเหตุต้องการศึกษาต่อ
เดือนกันยายนถึงตุลาคม ทางต้นสังกัดได้เริ่มหาสมาชิกรุ่นใหม่ผ่านโครงการ ASIA STAR Audition 2019 โดยสมัครผ่านการส่งวีดีโอทางออนไลน์ เงื่อนไขไม่จำกัดอายุ ไม่จำกัดเพศ ไม่จำกัดเชื้อชาติ ซึ่งโครงการนี้ไม่ได้คัดเลือกให้เป็นสมาชิกสเว็ตซิกซ์ทีน! เท่านั้น แต่ยังเป็นการคัดเลือกให้เป็นศิลปิน ดารา หรือไอดอลกลุ่มใหม่ที่อาจเกิดขึ้นในอนาคตอีกด้วย
เดือนพฤศจิกายน สเว็ตซิกซ์ทีนได้ออกซิงเกิลพิเศษ "OHAYO! (สวัสดี)" ได้โปรดิวเซอร์พิเศษคือ สมเกียรติ อริยะชัยพาณิชย์ หรือ Mr. Z อดีตผู้ก่อตั้ง โดโจซิตี้ (Dojo City) และกามิกาเซ่ มาช่วยดูแลเพลงนี้ร่วมกับ ต๋อง อภิชา และนภ พรชำนิ ในซิงเกิลดังกล่าว มิ้นไม่ได้เข้าร่วมกิจกรรมโปรโมตเพลง และถ่ายมิวสิควีดีโอ เนื่องจากพักรักษาตัวชั่วคราว
พ.ศ. 2563: เพลงเดี่ยวของม่านมุก และ Damage No.10.
เดือนกุมภาพันธ์ได้มีการประกาศการออกจากวงของนิ้ง ซึ่งทำให้สมาชิกในวงเหลือ 10 คน เดือนกรกฎาคมได้มีการปล่อยซิงเกิลเดี่ยวของม่านมุกจากการโหวต My Oshimem เมื่อปีทีแล้ว โดยซิงเกิลมีชื่อเพลงว่า "คิดสิมุก (KISSI MOOK)" ได้ บอย โกสิยพงษ์ เป็นโปรดิวเซอร์ ต่อมาในเดือนตุลาคม ได้มีการประกาศการออกจากวงของมิ้น ซึ่งทำให้สมาชิกในวงเหลือ 9 คน
หลังจากไม่ได้ออกซิงเกิลใหม่มา 1 ปีเต็ม เดือนพฤศจิกายน วงกลับมาเปิดตัวเพลงใหม่ "Damage No.10" พร้อมประกาศเป็นซิงเกิลที่ 6 ของวง โดยมีเพลง OHAYO! (สวัสดี) และคิดสิมุก (KISSI MOOK) รวมอยู่ในซิงเกิลอัลบั้มนี้อีกด้วย
พ.ศ. 2564: เปิดตัวยูนิตพิเศษ Summer Breeze และเปิดตัวสมาชิกรุ่นที่ 2.
เดือนเมษายนได้มีการประกาศการออกจากวงของเอ๋ และเดือนเดียวกันนี้ได้เปิดตัวกลุ่มย่อย Summer Breeze (ซัมเมอร์บรีส) โดยประกอบด้วย 6 สมาชิก ได้แก่ สมาชิกรุ่นแรกของวงสเว็ตซิกซ์ทีน แอ๊นท์, พิม, ม่านมุก และสมาชิกรุ่นที่สอง มินนี่, แพท และจินนี่ โดยปล่อยซิงเกิลแรกในเพลง "Orange Road"
พ.ศ. 2565: เปิดตัวเพลง LOVE FANTASY.
เดือนกุมภาพันธ์ ได้มีการเปิดตัวซิงเกิลที่ 7 คือเพลง LOVE FANTASY โดยมีการปล่อยเพลงพร้อมเนื้อเพลงประกอบในวันที่ 10 กุมภาพันธ์ พร้อมทั้งได้ขึ้นแสดงครั้งแรกวันที่ 13 กุมภาพันธ์ พ.ศ. 2565 ภายในงาน SWEAT16 7th Single “LOVE FANTASY” ลานกิจกรรม ชั้น 3, เกทเวย์ เอกมัย ด้วยสมาชิกเต็มวงคือทั้งรุ่น 1 และรุ่น 2 พร้อมทั้งมีกิจกรรมการทูช็อตไฮไฟว์ และการมอบของขวัญวันวาเลนไทน์แก่ผู้โชคดี
เดือนมีนาคม สเว็ตซิกซ์ทีนได้จัดกิจกรรม SWEAT16 HI-FIVE&amp;2SHOT:Will You be My Prince โดยมีกิจกรรมไฮไฟว์ ทูช็อต และร่วมแสดงภายในงาน Bangkok idol summer festival 2022 ณ ลานกิจกรรม ชั้น 3, เกทเวย์ เอกมัย ในวันที่ 19 มีนาคม และร่วมแสดงมินิคอนเสิร์ตงาน THE MALL BALLOON FIESTA ณ เดอะมอลล์ บางกะปิในวันที่ 20 มีนาคม
การยุติบทบาทของวง.
สเว็ตซิกซ์ทีนได้ประกาศในวันที่ 9 มิถุนายน พ.ศ. 2565 ถึงการยุติบทบาทของวงซึ่งจะมีผลอย่างเป็นทางการในวันที่ 31 กรกฎาคม พ.ศ. 2565 จากการหารือร่วมกันระหว่างสมาชิกของวงและทีมงานผู้ดำเนินงานของวง เพื่อให้สมาชิกได้เลือกเส้นทางในการดำเนินงานต่อตามความถนัดของสมาชิกแต่ละคน กิจกรรมต่าง ๆ ที่ได้มีการประกาศกำหนดการไว้แล้วนั้นยังคงจัดอยู่เช่นเดิม เพื่อให้แฟนคลับได้มีโอกาสอำลาสมาชิกของวงเป็นครั้งสุดท้ายในฐานะของสมาชิกวงสเว็ตซิกซ์ทีน โดยกิจกรรมภายนอกกิจกรรมสุดท้ายของวงคือการ HI-FIVE &amp; 2SHOT ภายในงาน DIGITAL YOUR LIFE 2022 presented by Siam Paragon
สำหรับกิจกรรมอำลาครั้งสุดท้ายของวงจัดขึ้นในวันที่ 31 กรกฎาคม พ.ศ. 2565 คือกิจกรรม CHEKI: SWEAT16 7th Single “LOVE FANTASY” จัดขึ้น ณ ชั้น 4 ศูนย์การค้าดองกิ มอลล์ ทองหล่อ ประกอบไปด้วยกิจกรรมการไฮไฟว์ การเชกิ และสเตจการแสดงอำลาครั้งสุดท้ายจากสมาชิกของวงทั้งหมด และอดีตสมาชิกของวงมาร่วมแสดงในเพลงสุดท้าย คือเพลง ความทรงจำที่สวยงาม (Beautiful Memories) ร่วมถึงได้ลงมาทำกิจกรรมร่วมกับแฟนคลับด้วยการยิงมิกซ์ ในเพลง วิ่ง (Run!) และเพลง มุ้งมิ้ง (Love Attention)
โลโก้ของวง.
สเว็ตซิกซ์ทีนได้มีการเปลี่ยนแปลงรูปแบบของโลโก้วงในปี พ.ศ. 2562 โดยการเอาสัญลักษณ์อัศเจรีย์ออกจากด้านหลังหมายเลข 16 ซึ่งมีการประกาศความเปลี่ยนแปลงนี้ในงาน OHAYO! สวัสดี สเว็ตซิกซ์ทีน (Special Single)
สมาชิกที่คงสถานภาพสมาชิกวงจนกระทั่งมีการประกาศยุติวงสเว็ตซิกซ์ทีนในวันที่ 9 มิถุนายน พ.ศ. 2565
สมาชิกที่ประกาศยุติการเป็นสมาชิกวง ก่อนการประกาศยุติวงสเว็ตซิกซ์ทีนในวันที่ 9 มิถุนายน พ.ศ. 2565
การพากษ์เสียง.
พิม ขจรเวคิน (พิม) พากษ์เสียงเป็น ทามะ รัน ใน ชินจังเดอะมูฟวี่ ตอน เจ้าหนูกังฟูดุ๊กดิ๊กพิชิตสงครามราเม็ง
กิจกรรมพบปะแฟนคลับ ไฮไฟว์ และถ่ายรูป.
กิจกรรมของของวงสเว็ตซิกซ์ทีน ได้นำวัฒนธรรมการพบปะแฟนคลับของไอดอลญี่ปุ่นมาใช้ในประเทศไทย โดยกิจกรรมหลัก ๆ คือ Hi-Five งานแตะมือ หรือที่รู้จักกันที่เรียกว่า งานจับมือ ซึ่งแฟนคลับต้องซื้อบัตรมา หรือหาได้จากซีดีอัลบั้มที่แถมไป ในช่วงเริ่มต้นวงนั้นมีบัตร F.T. (Finger Touch) หรือบัตรจิ้มนิ้ว ซึ่งภายหลังไม่มีบัตรประเภทนี้ใช้แล้ว นอกจากนี้ยังกิจกรรมถ่ายรูป ซึ่งแบ่งเป็น 2-Shot คือการถ่ายรูปคู่กับสมาชิกในวง จะถ่ายด้วยกล้องโทรศัพท์มือถือของแฟนคลับ , 2-Shot Cheki คือการถ่ายรูปคู่กับสมาชิกในวง ซึ่งถ่ายด้วยกล้องอินสแตนท์, Group Shot คือการถ่ายรูปกับสมาชิกหลายคน ซึ่งหลัก ๆ จะถ่ายด้วยกล้องดีเอสแอลอาร์
ลิตเทิลวิตช์แอคาดีเมีย
เจ้าชายยะซุฮิโตะ เจ้าชายชิชิบุ
เจ้าชายมะซะฮิโตะ เจ้าชายฮิตะชิ
เจ้าชายฟุมิฮิโตะ เจ้าชายอะกิชิโนะ
เจ้าชายโนะบุฮิโตะ เจ้าชายทะกะมะสึ
เจ้าชายทะกะฮิโตะ เจ้าชายมิกะซะ
เจ้าชายโยะชิฮิโตะ เจ้าชายคะสึระ
เจ้าชายโนะริฮิโตะ เจ้าชายทะกะมะโดะ
เดรก แมฟริก
เจมส์ ไมเคิล เคอร์ติน (James Michael Curtin; ) นักมวยปล้ำอาชีพและอดีตผู้บรรยายชาวอังกฤษ เป็นที่รู้จักดีกับ Impact Wrestling (หรือ TNA เดิม) ในนาม ร็อกสตาร์ สปัด (Rockstar Spud) เขามักพ่ายแพ้ให้นักมวยปล้ำที่ตัวใหญ่กว่า, นอกจากนี้เขายังปล้ำให้สมาคม SAS Wrestling, Frontier Wrestling Alliance, และ IPW:UK
เขาเป็นผลผลิตที่ประสบความสำเร็จในระดับหนึ่งของ Impact Wrestling เริ่มต้นจากโครงการ British Boot Camp ปี 2013 ก่อนจะก้าวมาเป็นมือขวาคนสนิทของ Dixie Carter และได้เป็นแชมป์ X-Division 2 สมัย ก่อนจะหมดสัญญาในเดือนตุลาคม 2017 และต่อมาได้เซ็นสัญญากับ WWE โดยใช้ชื่อใหม่ เดรก แมฟริก (Drake Maverick) เปิดตัวเป็นผู้จัดการทั่วไปของรายการ 205 Live
Rockstar Spud
สุลต่านสุลัยมานแห่งจักรวรรดิออตโตมัน
จักรพรรดิดาไรอัสมหาราช
อัศราเอล
อัศราเอล (, ; , "ʿÁzarʾēl"; , "อิซรออีล"; ) เป็นทูตสวรรค์แห่งความตายในศาสนาอิสลามและศาสนายูดาห์บางส่วน และมีการกล่าวถึงในศาสนาซิกข์
อัศราเอลมีหน้าที่เป็นทูตสวรรค์แห่งความตาย ในที่นี้ เขาทำหน้าที่เป็นยมทูต ช่วยส่งดวงวิญญาณของผู้เสียชีวิตหลังจากความตาย ทั้งศาสนาอิสลามกับศาสนายูดาห์กล่าวว่า เขาเป็นผู้ถือม้วนเกี่ยวกับชะตาของผู้มีชีวิต, คอยบันทึกและลบรายชื่อการเกิดและดับในโลกมนุษย์
ขึ้นอยู่กับมุมมองและคำสั่งสอนในหลายศาสนา ทำให้พอจะอนุมานได้ว่า อัศราเอลเป็นทูตสวรรค์ที่อยู่ในสวรรค์ชั้นที่สามจากเจ็ดชั้น ในศาสนาอิสลาม เขาเป็นหนึ่งในสี่อัครทูตสวรรค์ และถูกกล่าวในอัลกุรอานเป็น "มะละกุลเมาต์" ( 'ทูตสวรรค์แห่งความตาย') ซึ่งสอดคล้องกับคำในภาษาฮีบรูว่า "มะลัค ฮา-มาเวธ" (malakh ha-maweth) ในวรรณกรรมแรบไบ (Rabbinic literature) ภาษาฮีบรู อัศราเอลแปลว่า 'เทวทูตของพระเจ้า' หรือ 'ความช่วยเหลือจากพระเจ้า'
ในหนึ่งคำอธิบายบันทึกว่าเขามี 4 พักตร์ ปีก 4,000 ข้าง และขา 70,000 ข้าง ร่างกายของเขานั้นเต็มไปด้วยดวงตาและลิ้นมากมายเท่ากับจำนวนผู้คนบนโลกมนุษย์
พญาทะละ (แก้ความกำกวม)
พญาทะละ หรือ บินยาทะละ เป็นชื่อยศเสนาบดีหรือนายพลเอก มักใช้ใน อาณาจักรหงสาวดี, อาณาจักรตองอู และ อาณาจักรหงสาวดีใหม่
พระยาทะละ
พญาทะละ
พญาทะละ ( "บะญาดะละ"; ? – ธันวาคม ค.ศ. 1774) เป็นพระเจ้าหงสาวดีพระองค์ที่ 2 และพระองค์สุดท้ายในช่วงฟื้นฟูอาณาจักร ครองราชย์ระหว่าง ค.ศ. 1747 ถึง 1757 พระองค์เป็นหนึ่งในผู้นำที่รวบรวมชาวมอญขึ้นโค่นล้มราชวงศ์ตองอูที่ปกครองพม่าตอนล่างได้สำเร็จเมื่อ ค.ศ. 1740
พญาทะละ มีเชื้อสายไทใหญ่จากเมืองเชียงใหม่ มีพระนามเดิมว่าธอระแซงมู และมีพระนามเดิมในภาษาพม่าว่า อองละ ( "เอ่าง์ละ") เดิมมีตำแหน่งเป็นนายกองช้าง เมื่อยึดอำนาจจากมองซวยเยนะระทาเจ้าเมืองหงสาวดีแล้ว จึงถวายราชสมบัติแก่สมิงทอพุทธกิตติ ส่วนพระองค์ได้รับแต่งตั้งเป็นพญาทะละ ต่อมาพระองค์ยึดอำนาจจากสมิงทอพุทธกิตติเมื่อ ค.ศ. 1747 แล้วสืบราชบัลลังก์ต่อมา ทรงพระนามว่าพระเจ้าปรมินทราชานราธิบดี
พระองค์สามารถบุกขึ้นไปยึดอังวะ ซึ่งเป็นเมืองหลวงของราชวงศ์ตองอูได้สำเร็จเมื่อ ค.ศ. 1750 ทำให้ราชวงศ์ตองอูล่มสลายลง แต่ความผิดพลาดของพระองค์คือทิ้งกองทัพเล็ก ๆ ไว้ 2 – 3 กองทัพดูแลกรุงอังวะ เป็นโอกาสให้ผู้ใหญ่บ้านมุกโชโบชื่อ มังอองไชยะ สามารถรวบรวมกำลังผู้คนบริเวณเหนืออังวะทั้งหมดพร้อมกับสถาปนาราชวงศ์โกนบอง ใน ค.ศ. 1752 ซึ่งต่อมาได้มีการเถลิงพระนามเป็นพระเจ้าอลองพญา และขับไล่กองทัพหงสาวดีออกจากพม่าตอนบน ได้ทั้งหมดเมื่อเดือนธันวาคม ค.ศ. 1753
พญาทะละได้เริ่มเปิดฉากการโจมตีพม่าตอนบนเมื่อเดือนมีนาคม ค.ศ. 1754 แต่ก็ถูกกองทัพโกนบองโจมตีแตกพ่ายกลับมา ทำให้พระองค์สั่งสำเร็จโทษพระเจ้ามหาธรรมราชาธิบดี กษัตริย์องค์สุดท้ายแห่งราชวงศ์ตองอูและเชื้อพระวงศ์ทั้งหมด พร้อมกับบังคับให้ชาวพม่าตอนล่างตัดผมและแต่งตัวแบบชาวมอญเพื่อเป็นสัญลักษณ์ของความจงรักภักดี
การบุกขึ้นเหนือที่ล้มเหลวของพระองค์ทำให้จากที่เป็นฝ่ายรุก ต้องตกเป็นฝ่ายป้องกันการรุกรานจากกองทัพโกนบอง กระทั่งต่อมาพระเจ้าอลองพญาสามารถเข้ายึดดินแดนสามเหลี่ยมปากแม่น้ำอิระวดีได้สำเร็จ เมื่อเดือนพฤษภาคม ค.ศ. 1755 และยึดท่าเรือของฝรั่งเศส ที่เมืองตานลยีน ได้ในเดือนกรกฎาคม ค.ศ. 1756 และสุดท้ายยึดหงสาวดีได้ในเดือนพฤษภาคม ค.ศ. 1757 พญาทะละและเชื้อพระวงศ์ถูกจับคุมขังที่มุกโชโบ พระองค์ถูกคุมขังนานถึง 17 ปี จนในเดือนธันวาคม ค.ศ. 1774 พระเจ้ามังระพระราชโอรสพระองค์ที่สองของพระเจ้าอลองพญา รับสั่งประหารชีวิตพญาทะละต่อหน้าสาธารณชนหลังเกิดเหตุการณ์กบฏมอญในปี ค.ศ. 1773 เนื่องจากเข้าใจว่าพระองค์สนับสนุนให้มีการเกิดกบฏ
เจ้าพระยามหาโยธา (เจ่ง คชเสนี) ต้นตระกูลคชเสนี สืบเชื้อสายเดียวกับพญาทะละ โดยพญาเจ่งเป็นโอรสของเจ้าเมืองเมียวดีผู้ซึ่งเป็นพระอนุชาของพระยาทะละ โดยพญาเจ่งอพยพเข้ามารับราชการในสยามสมัยกรุงธนบุรี
Binnya Dala
บินยาทะละ
พญาทะละ (กษัตริย์มอญ)
มังรายกะยอชวา
มังรายกะยอชวา (, ; ประมาณ มกราคม 1391 – 13 มีนาคม 1415) ทายาทผู้มีสิทธิโดยตรง แห่ง อังวะ ระหว่าง ค.ศ. 1406 ถึง 1415 และผู้บัญชาการกองทัพอังวะในช่วง สงครามสี่สิบปี ระหว่าง ค.ศ. 1410 ถึง 1415
มังรายกะยอชวาเป็นแม่ทัพที่พระราชบิดาคือ พระเจ้าฝรั่งมังฆ้อง กษัตริย์องค์ที่ 4 แห่งอังวะชื่นชมและไว้วางพระทัยมากที่สุดซึ่งในระหว่าง ค.ศ. 1406 ถึง 1415 ทั้งพระเจ้าฝรั่งมังฆ้องและมังรายกะยอชวาได้ปราบปรามอาณาจักรใกล้เคียงจนราบคาบ
มังรายกะยอชวาได้รับบาดเจ็บระหว่างการรบกับกองทัพหงสาวดีในสงครามสี่สิบปีและปฏิเสธการรักษาจนสิ้นพระชนม์เมื่อวันที่ 13 มีนาคม ค.ศ. 1415 พระเจ้าราชาธิราช กษัตริย์แห่ง อาณาจักรหงสาวดี จึงจัดการฝังพระศพของมังรายกะยอชวาอย่างสมพระเกียรติ
พระเจ้าฝรั่งมังศรี
พระเจ้าฝรั่งมังศรี (, ; 1394–1425) หรือ พระเจ้าสีหตูแห่งอังวะ กษัตริย์องค์ที่ 5 แห่งอาณาจักรอังวะครองสิริราชสมบัติระหว่าง ค.ศ. 1422 ถึง 1425 ซึ่งรัชสมัยของพระองค์ตรงกับช่วงปลายของ สงครามสี่สิบปี ระหว่างอาณาจักรอังวะ และ อาณาจักรหงสาวดี
ตานแนะ
พระเจ้าตานแนะ (, ; ค.ศ. 859–904) เป็นกษัตริย์แห่งราชวงศ์พุกาม ครองราชย์ระหว่าง ค.ศ. 876–904 ภายหลังจากการสวรรคตของพระเจ้าปยีน-บย่า พระราชบิดาของพระองค์เป็นพระอัยกาของพระเจ้าอโนรธามังช่อ ปฐมกษัตริย์แห่งอาณาจักรพุกาม
พระเจ้าตานแนะโปรดม้าเป็นพิเศษ รวมถึงชื่นชอบการฝึกทหารม้า ภายหลังพระองค์ถูกซะเลงะคเว่ซึ่งเป็นคนเลี้ยงม้าแย่งชิงราชบัลลังก์และสำเร็จโทษเมื่อ ค.ศ. 904
ปฏิกิริยาลาซารัส
ปฏิกิริยาลาซารัส หรือ อาการแสดงลาซารัส เป็นปฏิกิริยาตอบสนองของร่างกายอย่างหนึ่งซึ่งพบในผู้ป่วยสมองตายหรือก้านสมองตาย แสดงออกมาเป็นลักษณะของการยกแขนขึ้นและปล่อยแขนตกลงในท่ากอดอก (คล้ายกับที่พบในมัมมี่อียิปต์) ได้ชื่อจากนักบุญลาซารัส ซึ่งได้ฟื้นคืนชีพจากพรของพระเยซู ตามเรื่องที่เขียนไว้ในหนังสือพระวรสารนักบุญยอห์น
พระเจ้ามังฆ้องแห่งแปร
พระเจ้ามังฆ้องแห่งแปร ( ; ประมาณ คริสต์ทศวรรษที่ 1510 – เมษายน ค.ศ. 1553) กษัตริย์องค์ที่ 4 และองค์สุดท้ายแห่งอาณาจักรแปรครองสิริราชสมบัติระหว่าง ค.ศ. 1539 ถึง 1542 พระองค์ขึ้นสืบราชบัลลังก์ต่อจากพระเชษฐาต่างพระมารดา พระเจ้านรปติ เมื่อ ค.ศ. 1539 โดยพระองค์เริ่มเกณฑ์ทหารทั่วอาณาจักรและทำการจ้างทหารต่างชาติเพื่อต้านทานการรุกรานของ อาณาจักรตองอู
ในปลาย ค.ศ. 1541 กองทัพตองอูภายใต้การนำของบุเรงนองได้ยกมาโจมตีอาณาจักรแปรอีกครั้ง พระเจ้ามังฆ้องจึงส่งสาส์นไปยัง รัฐฉาน และ ราชอาณาจักรมเยาะอู ซึ่งเป็นพันธมิตรของอาณาจักรแปรให้ช่วยส่งทหารมาช่วยหยุดยั้งการล้อมเมืองแปรของกองทัพตองอู แต่บุเรงนองก็สามารถเอาชนะทั้งสองกองทัพได้สำเร็จทำให้ในวันที่ 19 พฤษภาคม ค.ศ. 1542 พระเจ้ามังฆ้องตัดสินพระทัยประกาศยอมแพ้จากนั้นพระเจ้ามังฆ้องและพระมเหสีถูกส่งไปยังตองอู
พระเจ้ามังฆ้องถูกสำเร็จโทษเมื่อเดือนเมษายน ค.ศ. 1553 ตามพระบัญชาของ พระเจ้าบุเรงนอง ส่วนพระมเหสีของพระเจ้ามังฆ้องต่อมาได้เป็นพระมเหสีของพระเจ้าบุเรงนองพระนามว่า พระนางจันทาเทวี
ให้ทางหลอดเลือดดำ
ทางเดินปัสสาวะอักเสบ
หนองใน
บริษัทฮอฟฟ์แมน-ลา โรช
สถานีวิทยุโทรทัศน์แห่งประเทศเชโกสโลวาเกีย
อุปราชมังกะยอชวาแห่งอังวะ
Minye Kyawswa
Cephalosporin
พันนิชเชอร์
พันนิชเชอร์ (แฟรงค์ คาสเซิล)  เป็นตัวละครซุเปอร์ฮีโรของมาร์เวลคอมิกส์ ปรากฏตัวครั้งแรกในต้นปี 1974 สร้างสรรค์โดย เจอร์รี่ คอนเวย์ โดยตัวละครพันนิชเชอร์มีลักษณะวิธีที่ใช้ปราบปรามเหล่าอาชญากรที่ค่อนข้างรุนแรง ตาต่อตา ฟันต่อฟัน ทำให้พันนิชเชอร์เป็นตัวละครโปรดของเหล่าแฟนคอมมิคที่ชอบซุเปอร์ฮีโรที่ดิบเถื่อนได้ดี
แฟรงค์ คาสเซิลเกิดและโตในนิวยอร์ก เขาเคยเป็นทหารเรือในสังกัดกองทัพเรือสหรัฐอเมริกา แต่ก่อนที่เขาจะเป็นทหารเรือเขาเคยอยากเป็นบาทหลวงคาทอลิคแต่เขากลับต้องเปลี่ยนใจเพราะเขาไม่สามารถให้อภัยผู้ที่กระทำผิดได้ ก่อนเข้าสงครามเขาได้แต่งงานกับมาเรียและตั้งท้องลูกคนแรก ในช่วงเวลาที่เขาอยู่ในหน่วยนาวิกโยธินสหรัฐฯ (USMC) แฟรงค์จบการศึกษาจากการฝึกขั้นพื้นฐาน ต่อมาเขาก็เข้าศึกษาต่อที่โรงเรียนทหารราบ หลังจากนั้นเขาก็สามารถผ่านกองลาดตระเวน USMC กองลาดตระเวนของกองทัพและโรงเรียนสไนเปอร์ได้ เขาได้รับอนุญาตให้ผ่านโรงเรียนกองทัพอากาศสหรัฐฯและการฝึกอบรมทีมรื้อถอนใต้น้ำของกองทัพเรือสหรัฐฯซึ่งมีคุณสมบัติเป็น หน่วยรบพิเศษ Navy Seal
เขาทำหน้าที่ในสงครามเวียดนามในกองกำลังพิเศษในตำแหน่งพลเบิกทาง เขาได้รับเหรียญตรามากมายรวมถึงเหรียญกล้าหาญสำหรับความกล้าของเขา หลังสงครามเวียดนาม เขาและครอบครัวได้ไปพักผ่อน ณ สวนสาธารณะเซ้นทรัล พาร์ค และได้เจอกับการปฏิบัติการของพวกมาเฟียเข้า พวกมาเฟียจึงทำการฆ่าปิดปากครอบครัวของแฟรงค์ แฟรงค์รอดมาได้แต่ภรรยาและลูกเสียชีวิต แม้ว่าแฟรงค์จะชี้ตัวพวกฆาตกรได้แต่ตำรวจก็ไม่สามารถช่วยเขาได้อยู่ดีเพราะกลุ่มคนที่ฆ่าลูกเมียของเขานั้นเป็นถึงตระกูลคอสต้าที่ทรงอำนาจมาก แฟรงค์จึงตัดสินใจได้ว่าทางเดียวที่จะจัดการมาเฟียเหล่านี้คือการลงทัณฑ์เท่านั้น ตั้งแต่นั้นมาเขาจึงแต่งกายด้วยเกราะลายกระโหลกแห่งความตายและเต็มไปด้วยความแค้นของเขา เป็นการเปิดฉากสงครามอันโชกโชนของเขาในชื่อ เดอะ พันนิชเชอร์
พันนิชเชอร์ถูกนำไปสร้างเป็นภาพยนตร์ 3 ครั้งคือ
http://marvel.com/universe/Punisher_(Frank_Castle)
พระเจ้าทิฮาธูแห่งอังวะ
Thihathu of Ava
Minkhaung of Prome
พระเจ้ามินคองแห่งแปร
Luke Harper and Erick Rowan
Tannet of Pagan
ปุ่มน้ำเหลือง
มังรายกะยอฉะวาที่ 2 แห่งอังวะ
มังรายกะยอฉะวาที่ 2 แห่งอังวะ (, ; 2110 – ปลายธันวาคม 2142) หรือ เมงเยจอสวา ทายาทผู้มีสิทธิโดยตรง แห่ง พม่า ระหว่าง พ.ศ. 2136 ถึง 2142 และดำรงตำแหน่ง พระเจ้าอังวะ ระหว่าง พ.ศ. 2130 ถึง 2136 ในช่วง 6 ปีสุดท้ายแห่งพระชนม์ชีพพระองค์เป็นรัชทายาทของพระราชบิดา พระเจ้านันทบุเรง สุดท้ายในเดือนธันวาคม พ.ศ. 2142 พระองค์ทรยศพระราชบิดาและแปรพักตร์ไปเข้ากับตองอู พระเจ้าเมงเยสีหตู เจ้าเมืองตองอู กับพระเจ้าเมงราชาคยี เจ้าเมืองยะไข่ ทรงให้สัญญาว่า ถ้าหากเมงเยจอสวามาเข้าด้วย ร่วมกันโค่นล้มพระเจ้านันทบุเรง จะตั้งพระองค์เป็นกษัตริย์องค์ถัดไป แต่ในที่สุดพระองค์ก็ถูกนะฉิ่นเหน่าง์ พระราชบุตรของเมงเยสีหตู ลอบวางยาพิษสังหารพระองค์ ในอีกไม่กี่วันต่อมา
มังรายกะยอฉะวา ประสูติเมื่อวันที่ 16 พฤศจิกายน พ.ศ. 2110 ในรัชสมัยของพระเจ้าบุเรงนอง เป็นพระราชบุตรองค์ที่ 2 ของพระมหาอุปราชนันทบุเรง กับพระนางหงสาวดีมิบะยา ทรงเจริญพระชันษา อยู่ในพระราชวังกัมโพชธานี วันที่ 10 ตุลาคม พ.ศ. 2124 พระเจ้าบุเรงนอง เสด็จสวรรคต พระเจ้านันทบุเรง ขึ้นเถลิงราชสมบัติ เป็นพระเจ้ากรุงหงสาวดี ตั้งมังกะยอชวา เป็นพระมหาอุปราชา มังรายกะยอฉะวา มีพระยศเป็นพระอุปราช แต่ทรงมิได้เคยออกศึกสงครามเลย ไม่ว่าจะเป็นศึกเมืองคัง ศึกเมืองอังวะ หรือแม้กระทั่งศึกสงครามกับกรุงศรีอยุธยา
พระเจ้าอังวะในฐานะประเทศราช.
ในเดือนกันยายน-ตุลาคม พ.ศ. 2129 พระเจ้าเมงเลตยา เจ้าเมืองอังวะ พระราชบุตรเพียงพระองค์เดียวของพระเจ้าตะเบ็งชะเวตี้ สิ้นพระชนม์ลง ซึ่งทรงปกครองได้เพียง 2 ปี หลังจากพระเจ้านันทบุเรงปราบปรามพระเจ้าตะโดเมงสอ พระเจ้านันทบุเรง จึงทรงแต่งตั้งมังรายกะยอฉะวา เป็นพระเจ้าอังวะ เมื่อวันที่ 5 กุมภาพันธ์ พ.ศ. 2130 พระเจ้านันทบุเรง ทรงส่งแม่ทัพและขุนนาง 10 คน ไปช่วยราชการ นำโดยพญายอทา เป็นอัครมหามนตรี และ แล๊ตแหว่คยีเมี่ยนมู เป็นอัครมหาเสนาบดี
แต่เมื่อพระเจ้ามังรายกะยอฉะวา ขึ้นครองราชย์ ซึ่งขณะนั้น มีพระชนมายุ 19 พรรษา ไม่ได้รับการยอมรับจากขุนนางเดิมของเมืองอังวะ เนื่องด้วยขุนนางเหล่านี้ ร่วมรบกับพระเจ้าตะโดเมงสอมาช้านาน ไม่ว่าพระเจ้านันทบุเรงจะส่งพระเจ้าเมงเลตยา พระราชบุตรของพระเจ้าตะเบ็งชะเวตี้ หรือ พระเจ้ามังรายกะยอฉะวาก็ตาม ก็มิได้เป็นที่ยอมรับ แล้วเกิดการจลาจลในรัฐฉาน และเมืองมณีปุระ ความวุ่นวายเหล่านี้ทำให้พระเจ้ามังรายกะยอฉะวา ต้องเผชิญปัญหาหนักหน่วง และเป็นสาเหตุให้อังวะไม่ได้ส่งกำลังไปช่วยรบกับอยุธยา
พระเจ้ามังรายกะยอฉะวา ต้องประสบปัญหามากมาย ในฐานะกษัตริย์หนุ่ม พระองค์มิได้ทรงมีพระปรีชาสามารถในด้านการศึกสงคราม ในช่วงกันยายน พ.ศ. 2130 รัฐฉานยกมาตีเมืองอังวะ พระเจ้าอังวะ มิอาจจัดทัพหรือหายุทธศาสตร์ในการรับมือกับข้าศึกได้ พระเจ้านันทบุเรง ต้องทรงส่งกองทัพ 4,000 ขึ้นไปช่วยรักษาเมืองอังวะ
ในปี พ.ศ. 2133 เกิดกบฏโมกองขึ้น พระเจ้าอังวะต้องนำทัพ 10,000 ไปช่วยปราบกบฏ พร้อมด้วยพระเจ้าแปรตะโดธรรมราชาที่ 3 และนัดจินหน่อง แต่ถึงกระนั้นพระองค์ก็ไม่ได้ออกรบด้วย พระเจ้าแปร ผู้เป็นพระอนุชานั้น เก่งกาจในการศึกกว่าพระเชษฐาหลายเท่านัก พระองค์นั้นต้องการแสดงให้เหล่าแม่ทัพนายกองเห็นว่า พระองค์มิได้ด้อยไปกว่าพระอนุชา จึงทรงบัญชาทัพอังวะ มีไพร่พล 8,000 ม้า 600 ช้าง 60 เข้าไปรบกับพวกโมกอง หลังการปิดล้อมนานกว่า 7 เดือน ก็สามารถตีเมืองหลวงของโมกองแตก พระองค์ทรงเป็นผู้กุมตัวพระเจ้าโมกองและประหารชีวิตพระองค์และเหล่ากบฎ และเสด็จกลับถึงหงสาวดีในช่วงเดือนเมษายน พ.ศ. 2134 แต่ไม่มีการฉลองชัยชนะ เพราะทัพฝ่ายพระมหาอุปราชาพ่ายศึกกลับมาจากอยุธยา
พระมหาอุปราชาแห่งหงสาวดี.
หลังจากการสวรรคตของพระมหาอุปราชามังกะยอชวา ในสงครามยุทธหัตถี พระเจ้านันทบุเรงทรงแต่งตั้ง มังรายกะยอฉะวา เป็นพระมหาอุปราชาพระองค์ใหม่ ในวันที่ 29 ธันวาคม พ.ศ. 2136 ส่วนเมืองอังวะ ให้พญายอทา กับ แล๊ตแหว่คยีเมี่ยนมู รักษาเมืองอังวะ มีไพร่พลประจำอยู่รักษาเมือง 3,000 นาย ส่วนเมืองหงสาวดีนั้น ขาดไพร่พลเป็นกำลังรักษาเมือง ผู้คนหนีไปบวชเป็นพระเพื่อหนีการเกณฑ์ทหาร พระมหาอุปราชวังหน้าพระองค์ใหม่ ต้องไปเกณฑ์ไพร่พลตามหัวเมืองมอญต่างๆ แม้แต่พระภิกษุก็ทรงให้จับสึกมาเป็นทหาร แม้ไพร่พลจากหัวเมืองมอญก็มิเพียงพอจะรักษาเมือง จึงให้ขึ้นไปเกณฑ์ไพร่พลตามหัวเมืองฝ่ายเหนือ แต่ก็ต้องปะทะกับพระเจ้าแปรที่มาเกณฑ์ไพร่พลตามหัวเมืองของตนเช่นกัน พระเจ้านันทบุเรงทรงให้พระเจ้าแปรส่งไพร่พลที่เกณฑ์ได้พร้อมด้วยศัตราวุธมาให้กับทัพหงสาวดี พระเจ้าแปรยอมส่งไพร่พลให้ แต่ก็ทรงไม่พอพระทัยพระราชบิดาอย่างมาก กรุงหงสาวดี ตอนนี้ ปราศจากอำนาจและพันธมิตร พ.ศ. 2142 ก่อนที่สมเด็จพระนเรศวรมหาราช จะยกทัพมาถึงหงสาวดี พระเจ้าเมงเยสีหตู เจ้าเมืองตองอู กับพระเจ้าเมงราชาคยี เจ้าเมืองยะไข่ เข้ามาล้อมกรุงหงสาวดี เมงเยสีหตูยื่นข้อเสนอให้กับมังรายกะยอฉะวา ว่าถ้าหากร่วมกันล้มพระเจ้านันทบุเรง พระองค์จะให้มังรายกะยอฉะวา อภิเษกสมรสกับ พระนางขิ่นชเวนัน พระธิดาของเมงเยสีหตู และตั้งพระองค์เป็นกษัตริย์แห่งพุกามประะเทศองค์ถัดไป มังรายกะยอฉะวาทรงตอบรับข้อเสนอ และหนีไปเข้ากับเมงเยสีหตู พระองค์ทรงได้ไปพำนักยังเมืองตองอู พร้อมเสนาบดีคนสนิทอีก 30 คน พระเจ้านันทบุเรง เมื่อทรงทราบว่าพระมหาอุปราชา ทรงทิ้งพระองค์ไปเข้ากับตองอู พระองค์จึงทรงยอมจำนนต่อตองอู ในวันที่ 19 ธันวาคม พ.ศ. 2142
เมื่อทรงเสด็จไปอยู่ตองอู นัดจินหน่อง พระมหาอุปราชแห่งตองอู ทรงมิชอบพอพระทัยกับพระเจ้านันทบุเรง เป็นทุนเดิมอยู่แล้ว จึงทรงวางแผนสังหารมังรายกะยอฉะวา โดยมิได้สนพระทัยคำสัตย์สัญญาของพระราชบิดา พระองค์ได้ลอบวางยาพิษ ในพระกระยาหารของมังรายกะยอฉะวา พระองค์สวรรคตในช่วงเดือนธันวาคม พ.ศ. 2142 ขณะนั้นทรงมีพระชนมายุเพียง 32 พรรษา
Mingyi Swe
Minye Kyawswa II of Ava
Thado Dhamma Yaza II of Prome
Thado Dhamma Yaza III of Prome
พระเจ้าตะโดเมงสอแห่งอังวะ
พระเจ้าตะโดเมงสอแห่งอังวะ (, ; 1531–1584) อุปราชแห่งอังวะในฐานะเมืองออกของ พระเจ้าบุเรงนอง ผู้เป็นพระเชษฐาและ พระเจ้านันทบุเรง ผู้เป็นพระราชนัดดาระหว่าง ค.ศ. 1551 ถึง 1584
หลังพระเจ้าบุเรงนองสวรรคตใน ค.ศ. 1581 อีกเพียง 3 ปีพระเจ้าตะโดเมงสอก็ก่อกบฏแยกตัวออกจากอาณาจักรตองอูแต่ในที่สุดพระเจ้าตะโดเมงสอก็ถูกปราบและสิ้นพระชนม์เมื่อเดือนพฤษภาคม ค.ศ. 1584
Thado Minsaw of Ava
เมงเยสีตูแห่งเมาตะมะ
เมงเยสีตูแห่งเมาะตะมะ (, ; ประมาณ 1520–1556) เจ้าเมืองเมาตะมะในช่วงรัชสมัย พระเจ้าบุเรงนอง ระหว่าง ค.ศ. 1552 ถึง 1556 พระองค์เป็นพระอนุชาองค์ใหญ่ของพระเจ้าบุเรงนองได้รับการแต่งตั้งให้เป็นเจ้าเมืองเมาะตะมะโดยพระเจ้าบุเรงนองเมื่อ ค.ศ. 1552 โดยก่อนหน้านี้พระองค์ได้เข้าร่วมการทัพกับ อาณาจักรตองอู ตั้งแต่ ค.ศ. 1534 และได้ขึ้นเป็นผู้บัญชาการระหว่าง ค.ศ. 1540 ถึง 1555
เอซี/ดีซี (วงดนตรี)
ตำบลบ้านขาม (อำเภอเมืองหนองบัวลำภู)
บ้านขาม เป็นตำบลหนึ่งในอำเภอเมืองหนองบัวลำภู จังหวัดหนองบัวลำภู พื้นที่ทั้งตำบลอยู่ในความรับผิดชอบขององค์การบริหารส่วนตำบลบ้านขาม
ตำบลบ้านขาม ได้แยกออกมาจากตำบลหัวนา เมื่อวันที่ 9 กุมภาพันธ์ 2501 มาตั้งเป็นตำบลบ้านขาม เป็นตำบลที่ตั้งอยู่ในเขตการปกครองของอำเภอเมือง ประกอบด้วย 9 หมู่บ้าน ได้แก่ หมู่ 1 บ้านขาม หมู่ 2 บ้านธาตุหาญเทาว์ หมู่ 3 บ้านโนนคูณ หมู่ 4 บ้านหิน หมู่ 5 บ้านข้องโป้ หมู่ 6 บ้านค้อ หมู่ 7 บ้านดอนนาดี หมู่ 8 บ้านโคกกุง หมู่ 9 บ้านโนนหวาย
ตำบลบ้านขามแบ่งเขตการปกครองย่อยออกเป็น 14 หมู่บ้าน
ตำบลบ้านขามมีประชากรทั้งหมด 9,763 คน
โรงเรียนประถมศึกษา มีจำนวน 5 แห่ง 2 สาขา
โรงพยาบาลส่งเสริมสุขภาพตำบล จำนวน 2 แห่ง
ปาเวล นาฮีมอฟ
ปาเวล สเตปาโนวิช นาฮีมอฟ  เป็นหนึ่งในนายพลเรือที่มีชื่อเสียงในประวัติศาสตร์การทหารเรือของรัสเซีย เขาเป็นที่รู้จักจากการบัญชาการกองกำลังทหารบกและทหารเรือในช่วง การล้อมเซวัสโตปอล ระหว่างสงครามไครเมีย โดยในระหว่างที่ทำการปกป้อง Malakhov Kurgan เขาถูกพลซุ่มยิงลอบยิง และ เสียชีวิตในอีก 2 วันต่อมา
ทางหลวงเอเชียสาย 33
เขตกิตนางลูโซน
กิตนางลูโซน (; ; กาปัมปางัน: ; ปังกาซีนัน: ; อีโลคาโน: ) หรือ เขตที่ 3 เป็นเขตการปกครองของประเทศฟิลิปปินส์ ครอบคลุมพื้นที่ 7 จังหวัดทางตอนกลางของเกาะลูซอน สภาพภูมิประเทศเป็นที่ราบกว้างขวางและเป็นแหล่งปลูกข้าวที่สำคัญ โดยเป็นเขตที่ผลิตข้าวได้มากที่สุดของประเทศ จึงได้รับฉายา "ยุ้งข้าวแห่งฟิลิปปินส์" จังหวัดในเขตนี้ได้แก่ จังหวัดเอาโรรา‎, จังหวัดบาตาอัน, จังหวัดบูลาคัน, จังหวัดนูเอวาเอซีฮา, จังหวัดปัมปังกา, จังหวัดตาร์ลัก และจังหวัดซัมบาเลส
เขตกิตนางลูโซนตั้งอยู่ทางตอนเหนือของกรุงมะนิลา เมืองหลวงของประเทศ อยู่ติดกับเขตอีโลโคสและเขตลัมบักนางคากายันทางทิศเหนือ, ติดกับเขตเมืองหลวงแห่งชาติ เขตคาลาบาร์โซน และอ่าวมะนิลาทางทิศใต้, ติดกับทะเลจีนใต้ทางทิศตะวันตก และติดกับทะเลฟิลิปปินส์ทางทิศตะวันออก จังหวัดปังกาซีนันเคยเป็นส่วนหนึ่งของเขตนี้ก่อนย้ายไปขึ้นกับเขตอีโลโคสเมื่อวันที่ 22 มิถุนายน ค.ศ. 1973 ตามคำสั่งของประธานาธิบดีฟิลิปปินส์ เฟอร์ดินานด์ มาร์กอส ส่วนจังหวัดเอาโรราย้ายมาจากเขตเซาเทิร์นตากาล็อกตามคำสั่งฝ่ายบริหารหมายเลข 103 เมื่อเดือนพฤษภาคม ค.ศ. 2002
เขตนี้มีนครหรือเมืองใหญ่ทั้งหมด 14 แห่ง ได้แก่ อังเฮเลส, บาลังกา, คาบานาตวน, กาปัน, มาบาลาคัต, มาโลโลส, เมคาวายัน, มุญโญซ, โอลองกาโป, ปาลายัน, ซันเฟร์นันโด, ซันโฮเซเดลโมนเต, ซันโฮเซ และตาร์ลัก ศูนย์กลางการบริหารของเขตนี้อยู่ที่เมืองซันเฟร์นันโดในจังหวัดปัมปังกา
เขตกิตนางลูโซนประกอบไปด้วย 7 จังหวัด, 2 นครที่มีความเป็นเมืองสูง, 12 นครองค์ประกอบ, 116 เทศบาล และ 3,102 บารังไกย์
Minye Sithu of Martaban
หรคุณจูเลียน
หรคุณจูเลียน  บ้างเรียก จำนวนวันจูเลียน หรือ เลขวันจูเลียน หมายถึง หมายเลขประจำวันซึ่งเริ่มนับเลขวัน 0 ตั้งแต่วันจันทร์ที่ 1 มกราคม ก่อนคริสต์ศักราช 4713 ปี (ค.ศ. -4712) ตามปฏิทินจูเลียน หรือวันที่ 22 พฤศจิกายน ก่อนคริสต์ศักราช 4714 ปี (ค.ศ. -4713) ตามปฏิทินก่อนเกรโกเรียน เวลา 12 นาฬิกาตรง จนถึงปัจจุบันหรือเวลาที่ต้องการ เหตุที่กำหนดให้เริ่มวันที่ดังกล่าวนั้น เป็นเพราะต้องการให้ครอบคลุมถึงเหตุการณ์ทางประวัติศาสตร์ต่าง ๆ นอกจากการที่วันที่ดังกล่าวเป็นวันเริ่มวัฏจักรสิบห้าปี (indiction) วัฏจักรสุริยะ และวัฏจักรเมตอน หรคุณจูเลียนหากคำนวณตามสูตรจากปฏิทินต่างระบบ หากเป็นวันที่เดียวกัน จะได้เลขเดียวกันเสมอไปไม่มีผิดเพี้ยน
หรคุณจูเลียน ณ วันเวลาใด ๆ มีค่าเท่ากับหรคุณจูเลียน ลดลงเสีย 0.5 (เพราะนับที่เที่ยงวันเป็นหลักต้องถอยไปที่เที่ยงคืน) แล้วจึงเอาเวลาเป็นทศนิยมนับแต่เริ่มวันนั้นบวกเข้า ยกตัวอย่างวันที่ 1 มกราคม พ.ศ. 2543 เวลา 0 นาฬิกา หรคุณจูเลียนกำหนดที่ 2451544.5 และ ณ เวลา 12 นาฬิกา กำหนดที่ 2451545 อนึ่งเวลาที่ใช้นี้ ในอดีตใช้เวลามาตรฐานกรีนิชหรือเวลาปูมดาราศาสตร์ (ephemeris time) แต่ปัจจุบันแนะนำให้ใช้เวลาพื้นโลก (terrestrial time) เนื่องจากเวลามาตรฐานกรีนิชถือการหมุนรอบตัวของโลกเป็นหลักทำให้ไม่สม่ำเสมอ และบ่อยครั้งที่ต้องเติมอธิกวินาทีลงไปในเวลากรีนิชด้วย
ยุคจูเลียน เป็นช่วงเวลาทั้งสิ้น 7980 ปี นับปีแรกที่ก่อนคริสต์ศักราช 4713 ปี
ในภาษาอังกฤษมีการใช้ Julian date เรียกสิ่งอื่นด้วยนอกเหนือจากหรคุณหรือลำดับวัน อาทิ ลำดับวันในหนึ่งปีนับแต่วันที่ 1 มกราคมสำหรับใช้ในการโปรแกรมคอมพิวเตอร์ การบริหารรัฐกิจ การทหาร และอุตสาหกรรมอาหาร และวันที่ในปฏิทินจูเลียน
วิธีการคำนวณหรคุณจูเลียน ณ เที่ยงวัน จากวันที่.